Na osnovu člana 109 Zakona o visokom obrazovanju („Službeni list CG”, br. 44/14, 47/15, 40/16, 42/17, 71/17, 55/18, 3/19, 47/19, 72/19, 74/20 i 104/21) i čl. 131 i 132 Opšteg zakona o obrazovanju i vaspitanju („Službeni list RCG” br. 64/02, 31/05, 49/07 i „Službeni list CG”, br. 45/10, 45/11, 39/13, 47/17, 59/21, 76/21 i 146/21), čl. 3 i 4 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu, studentski kredit, stipendiju i participaciju prevoza („Službeni list RCG”, broj 12/07 i „Službeni list CG”, br. 25/11, 54/11, 39/15, 64/15, 42/16, 44/18 i 100/20) i čl. 3 i 4 Pravilnika o kriterijumima i načinu prijema učenika u domove učenika i ostvarivanje prava na participaciju prevoza („Službeni list RCG”, broj 56/03 i „Službeni list CG”, br. 39/15 i 42/16), Ministarstvo prosvjete raspisuje

**K O N K U R S**

**ZA PRIJEM UČENIKA I STUDENATA U**

**DOMOVE UČENIKA I STUDENATA U CRNOJ GORI**

**ZA ŠKOLSKU-STUDIJSKU 2022/2023. GODINU**

**1. USLOVI KONKURSA**

Pravo učešća na Konkursu imaju učenici koji se školuju van mjesta stanovanja, koji su prvi put upisani u određeni razred u tekućoj školskoj godini, kao i studenti osnovnih, specijalističkih i dvogodišnjih master studija koji se školuju van mjesta stanovanja, koji su prvi put upisali semestar odgovarajuće godine studija i nijesu mijenjali studijski program.

Ukoliko nakon raspodjele mjesta u domu ostane slobodnih mjesta, pravo na smještaj i ishranu po ekonomskoj cijeni mogu ostvariti i studenti jednogodišnjih master i doktorskih studija, koji nijesu u radnom odnosu, školuju se van mjesta stanovanja, a koji su prvi put upisali semestar odgovarajuće godine studija i nijesu mijenjali studijski program.

**2. KRITERIJUMI ZA PRIJEM UČENIKA U DOM**

Učenici se rangiraju prema ukupnom broju bodova, a na osnovu kriterijuma utvrđenih Pravilnikom.

Ako je broj prijavljenih učenika veći od broja raspoloživih mjesta, izbor se vrši prema sljedećim kriterijumima:

- uspjeh učenika u prethodnom školovanju i

- udaljenost mjesta prebivališta učenika od škole.

U slučaju jednakog broja bodova, prednost imaju učenici koji imaju veći broj bodova na osnovu uspjeha, u prethodno završenom razredu.

Učenik sa posebnim obrazovnim potrebama ostvaruje pravo na smještaj u domu uz uvažavanje njegovih posebnih potreba. Učenici mogu boraviti u domu u periodu nastave u skladu sa školskim kalendarom.

**3. NAČIN PODNOŠENJA ZAHTJEVA ZA PRIJEM UČENIKA**

Zahtjev za prijem učenika u domove učenika u Crnoj Gori, podnosi se elektronski, na adresu [www.upisi.edu.me](http://www.upisi.edu.me).

3.1 U izuzetnim slučajevima, ukoliko se ne može elektronski podnijeti zahtjev (obrazovne isprave stečene van Crne Gore i slično), učenik dostavlja:

- Ovjerenu kopiju svjedočanstva iz VIII i IX razreda osnovne škole (za učenike I razreda srednje škole), odnosno ovjerenu kopiju svjedočanstva iz prethodne godine školovanja (za učenike II, III i IV razreda srednje škole);

- Ovjerene kopije diploma i ostalih dokaza o osvojenim nagradama u domu ili van doma;

- Potvrdu o mjestu prebivališta i

- Uvjerenje da je roditelj, odnosno staratelj kandidata primalac materijalnog obezbjeđenja po propisima o socijalnoj zaštiti.

3.2. Dokumenta se podnose na adrese domova poštom ili lično.

* Dom učenika Podgorica, Ul. Svetozara Markovića br. 87;
* Dom učenika Kotor, Dobrota b.b.;
* Dom učenika Nikšić, Ul. Danila Bojovića b.b.;
* Dom učenika Cetinje, Njegoševa b.b.;
* Dom učenika Berane, Miljana Tomčića b.b. i
* Dom učenika Bar, Jovana Tomaševića b.b..

**4. ROK ZA PRIJAVLJIVANJE UČENIKA**

4.1. Rok za prijavljivanje za učenike je od **15. do 19. avgusta 2022. godine**.

4.2. Broj raspoloživih mjesta za smještaj učenika u domove u Crnoj Gori:

* Dom učenika Podgorica, 130 mjesta;
* Dom učenika Kotor, 50 mjesta;
* Dom učenika Nikšić, 44 mjesta;
* Dom učenika Cetinje, 20 mjesta;
* Dom učenika Berane, 124 mjesta i
* Dom učenika Bar, 42 mjesta.

Rang lista učenika koji su ostvarili pravo na smještaj i ishranu u domu objavljuje se na oglasnim tablama i na internet stranici doma.

Ukoliko je učenik nezadovoljan odlukom komisije, ima pravo prigovora direktoru doma u roku od tri dana od dana objavljivanja rezultata raspodjele.

Učenici prilikom useljenja u dom prilažu:

- Uput za smještaj i

- Potvrdu nadležne zdravstvene ustanove, odnosno izabranog doktora, da je učenik sposoban za kolektivni život u domu.

**5. KRITERIJUMI ZA PRIJEM STUDENATA U DOM**

Studenti se rangiraju prema ukupnom broju bodova, a na osnovu kriterijuma utvrđenih Pravilnikom.

Kada veći broj studenata od broja predviđenog za prijem u dom ostvari isti broj bodova, prednost u rangiranju do broja predviđenog za prijem ima student:

- koji je ostvario veći broj ECTS kredita i

- koji ima veći indeks uspjeha.

Dom u okviru svojih smještajnih kapaciteta namjenski opredjeljuje do 5% kapaciteta za smještaj studenata sa invaliditetom, studenata RE populacije i korisnicima materijalnog obezbjeđenja po propisima o socijalnoj zaštiti.

Studenti sa invaliditetom i studenti RE populacije podnose dokumentaciju kojom dokazuju pripadnost određenoj kategoriji.

**6. NAČIN PODNOŠENJA ZAHTJEVA ZA PRIJEM STUDENATA**

Zahtjev za prijem studenata u domove studenata u Crnoj Gori, podnosi se elektronski, na adresu [www.upisu.edu.me](http://www.upisu.edu.me).

6.1 U izuzetnim slučajevima, ukoliko se ne može elektronski podnijeti zahtjev (obrazovne isprave stečene van Crne Gore i slično) studenti I godine studija dostavljaju:

- Ovjerenu kopiju svjedočanstva III i IV razreda srednje škole;

- Ovjerenu kopiju Diplome »Luča« ili njoj ekvivalentne diplome;

- Ovjerenu kopiju Diplome o položenom eksternom maturskom, odnosno stručnom ispitu;

- Potvrdu o redovnom upisu na studijski program;

- Potvrdu o mjestu prebivališta i

- Uvjerenje o državljanstvu ili kopiju biometrijske lične karte.

6.2 1 U izuzetnim slučajevima, ukoliko se ne može elektronski podnijeti zahtjev (obrazovne isprave stečene van Crne Gore i slično) studenti II, III, IV, V i VI godine studija i dvogodišnjih master studija, dostavljaju:

- Uvjerenje o položenim ispitima iz prethodne studijske godine (2021/2022. godina);

- Potvrdu o studiranju;

- Potvrdu o mjestu prebivališta;

- Kopiju indeksa i

- Uvjerenje o državljanstvu ili kopiju biometrijske lične karte.

6.3. Dokumenta se podnose na adrese domova poštom ili lično.

- Stari studentski dom Podgorica, Ul. Svetozara Markovića br. 87;

- Dom učenika i studenata Kotor, Dobrota b. b.;

- Dom učenika i studenata Nikšić, Ul. Danila Bojovića b. b.;

- Dom učenika i studenata Cetinje, Ul. Njegoševa b. b.;

- Dom učenika i studenata Berane, Ul. Miljana Tomičića b.b;

- Dom učenika i studenata Bar, Jovana Tomaševića b.b..

**7. ROK ZA PRIJAVLJIVANJE STUDENATA**

7.1 Rok za prijavljivanje za studente I godine studija je **od 12. do 16. septembra 2022. godine.**

7.2 Rok za prijavljivanje za studente II, III, IV, V i VI godine studija i studente dvogodišnjih master studija je od **10. oktobra do 14. oktobra 2022. godine**.

7.3 Broj raspoloživih mjesta za smještaj studenata osnovnih, specijalističkih i dvogodišnjih master studija u domove u Crnoj Gori:

- Dom studenata Podgorica, 1.068 mjesta;

- Novi studentski dom Podgorica, 400 mjesta;

- Dom studenata Nikšić, 250 mjesta;

- Novi studentski dom Nikšić, 260 mjesta;

- Dom studenata Kotor, 150 mjesta;

- Dom studenata Cetinje, 113 mjesta i

- Dom učenika i studenata Berane, 87 mjesta;

- Dom učenika i studenata Bar, 42 mjesta.

Rang lista studenata koji su ostvarili pravo na smještaj i ishranu u domu objavljuje se na oglasnim tablama i na internet stranici doma.

Ukoliko je student nezadovoljan odlukom komisije, ima pravo prigovora direktoru doma u roku od tri dana od dana objavljivanja rezultata raspodjele.

Useljavanje studenata vrši nadležna služba doma.

Studenti prilikom useljenja u dom prilažu:

- Uput za smještaj;

- Potvrdu nadležne zdravstvene ustanove, odnosno izabranog doktora, da je student sposoban za kolektivni život u domu;

- Kopiju indeksa;

- Kopiju biometrijske lične karte;

- Ovjerenu izjavu o preuzimanju duga i

- Potpisan ugovor o uzajamnim obavezama studenta i uprave doma (sastavni dio elektronske prijave).

Tekst Konkursa nalazi se na internet stanici Ministarstva prosvjete.